เมื่อวันที่14ก.พ.ช่วง5ทุ่ม มีอะไรกับแฟนค่ะ แต่แฟนเอามือที่ชักจับถุงยาง เขาชักให้มันแข็งเฉยๆนะคะ ชักตรงโคน แล้วก็เอามาจับถุงยาง ถามเขาแล้วว่ามือเปื้อนไหม เขาบอกไม่เปื้อนค่ะแต่ไม่ชัวร์100% แล้วประจำเดือนพึ่งมาเมื่อวันที่9 แบบนี้ควรจะกินยาคุมฉุกเฉินไหมคะ ส่วนเราเอามือตัวเองใช้เจลหล่อลื่นทาที่ของตัวเอง แต่ก่อนหน้านี้ไม่แน่ใจว่าล้างมือรึยัง ไม่รู้ว่าเปื้อนหรือปล่าว แต่ถ้าจำไม่ผิดน่าจะล้างแล้วค่ะ แต่ว่ากลัว พึ่งทานยาคุมฉุกเฉินไปเมื่อน่าจะวันที่25ม.ค.ค่ะ ไม่ค่อยอยากกินบ่อย อยากรู้ว่าตามที่บอกไปแบบนี้ต้องกินยาคุมไหมคะ
สวัสดีค่ะ หากประจำเดือนมาวันที่ 9 ก.พ.แล้วได้มีเพศสัมพันธ์ในวันที่ 14 ก.พ. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินไป แม้มือที่ใช้จับถุงยางอนามัยจะเปื้อนน้ำอสุจิก็ตามค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ